Andreus

Andreus (Andreus) je v gréckej mytológii syn riečneho boha Péneia.Pausanias, Periégésis tés Hellados, 9,34,6.

Antický autor Pausanias uvádza, že Andreus bol prvý človek, ktorý sa usadil na území gréckeho mesta Orchomenos a prvé pomenovanie Andreis, dostalo toto územie po ňom. So svojou manželkou Euippé, dcérou Leukóna, potom splodili syna Eteokla. Podľa iného antického zdroja, Eteoklov otec bol riečny boh Kéfisos.Pausanias, Periégésis tés Hellados, 9,34,9.

Andreus je tiež známy ako dobyvateľ gréckeho ostrova Andros v súostroví Kyklady, ktorý nesie jeho meno.Diodoros, Bibliotheca historia, 5,79,2. Či v tomto prípade ide o tú istú mytologickú postavu je sporné, lebo niektorí antickí autori píšu, že sa volal Andros, alebo Andrus.Stefanos Byzantský, Conon, 41.Ovidius, Metamorphoses, 13,647-648.

 Referencie a bibliografia 

Kategória:Postavy gréckej mytológie